স্বপ্ন বাস্তবায়নে এখন থেকে আমাদের সততার চর্চা করতে হবে। স্বপ্ন-শপথে বলীয়ান হয়ে দীপ্ত পায়ে এগিয়ে যেতে হবে। জাগিয়ে তুলতে হবে ঘুণে ধরা সমাজকে। নূতন বছরের সূচনালগ্ন থেকেই নিতে হবে স্বপ্ন নির্মাণের এ শপথ। তুলতে হবে সমাজ পরিবর্তনের সুমধুর আওয়াজ। দুর্নীতি, অন্যায়-অবিচার, অনিয়ম, স্বজনপ্রীতি, কুসংস্কার, ধর্মীয় গোড়ামী, পশ্চিমা সংস্কৃতি ও অপ-সংস্কৃতি বিরুদ্ধে যুদ্ধ ঘোষণা করতে হবে। নির্বাসনে পাঠাতে হবে অপকর্মের নায়কদের। সমাজের অসহায়-ছিন্নমূল জনগোষ্ঠীর জীবনমান উত্তরণে কার্যকরী ভূমিকা রাখতে হবে। ‘আমরা পৃথিবীকে গড়বো সবার জন্য’ এ শ্লোগান হউক আমাদের স্বপ্ন-শপথ ও মুক্তির হাতিয়ার।